Akropolis Athens

Akropolis Athens (bahasa Yunani Purba: ἡ Ἀκρόπολις τῶν Ἀθηνῶν, bahasa Yunani Moden: Ακρόπολη Αθηνών Akropolē Athēnon) adalah suatu dataran berkubu purba terletak di tebing berbatu atas kota Athens, Yunani yang mengandungi runtuhan roblox bangunan kuno yang sangat penting dari segi seni bina dan sejarah, terutamanya Parthenon.

Dataran ini dahulunya lebih umum dikenali dengan nama Kekropia sempena Kékrops, seorang manusia ular jadian yang dipercayai pengasas kota Athens. Perikles (sekitar 495-429 SM) pada abad kelima SM telah menyelaraskan pembinaan sisa-sisa peninggalan terpenting di kawasan ini termasuk Parthenon, Propylaea, Erechtheion dan Kuil Athena Nike. Kesemua Akropolis ini mengalami kerosakan parah semasa pengepungan orang-orang Venezia semasa Perang Morea 1687 akibat suatu letupan terkena bola meriam yang mengenai mesiu yang disimpan dalam Parthenon.

Pekarangan ini menjadi sangat disanjung sebagai perlambangan ketamadunan Yunani Purba lagi-lagi apabila tamadun Barat berminat mengkaji lanjut mengenai sejarah purba mereka didorong pergerakan Neoklasisisme. Peninggalan ini turut dijadikan suatu Tapak Warisan Dunia oleh UNESCO pada tahun 1987.

Gambaran umum

Geologi tapak 
Akropolis ini terletak atas suatu bongkahan batu besar ("klippe") terdiri daripada suatu asas syis yang dilitupi batu kapur. Syis yang wujud ini datang dari lewat Zaman Batu Kapur hasil mendapan dalam suatu sungai purba dari kira-kira 70 juta tahun dahulu, manakala litupan batu kapur datang dari lewat zaman Jurasik 30 juta tahun dahulu hasil tolakan daya tektonik mementuk suatu lipatan kelopak -  formasi ini turut menghasilkan kawasan berbukit-bukau yang ada di Athens.

Batu marmaryang digunakan untuk membina keseluruhan Acropolis diperoelhi daripada kuari-kuari Gunung Pentelikon yang terletak bahagian timur laut dari kota Athens.

Binaan dalaman 
Berikut merupakan binaan yang diketahui ada dalam akropolis ini, sepertimana yang tertera pada rajah:

 Parthenon
 Kuil Lama Athena
 Erechthion
 Tugu Athena Promakhos
 Propylaea - pintu masuk ke puncak akropolis
 Kuil Athena Nike
 Eleusinion
 Heroon Artemis Brauroneion
 Chalkotheke
 Pandroseion
 Arrephorion
 Altar Athena
 Heroon Zeus
 Heroon Pandion
 Odeon Heroides Attikos
 Stoa Eumenes
 Asklepieion
 Panggung Dionysus Eleuthereus
 Odeon Perikles
 Temenos of Dionysus Eleuthereus
 Aglaureion

Rujukan

Pautan luar 
Bahan bacaan
 The Acropolis of Athens - kelolaan Pemerintah Yunani
 The Acropolis Restoration Project
 The Acropolis of Athens Virtual Tour
 The Acropolis Museum and the Goddess Athena
 The Glafka Project
 UNESCO World Heritage Centre — Acropolis, Athens
 Ancient Athens 3D

Bahan video
 Acropolis of Athens, Full Reconstruction - Technological Research Institute, University of Santiago de Compostela, 
 The Acropolis in 1955
 The Acropolis in 1969
 Greek Glory

 
Kebudayaan Yunani
Tarikan pelancong di Athens